Dobar dan djeco, kao što sam rekao ove nedelje ćemo govoriti o mehaničkim talasima i ova oblast važi za odjeljenja**:** I1 I2 I3 I4 I7 II2 II6

Poremećaj ravnoteže u jednom dijelu sredine, koji se prenosi na ostale djelove sredine, takvo prenošenje oscilacija predstavlja talase. Pri prenošenju oscilacije čestice koje osciluju ne prekrštaju se.

Linijski talas- postaje prostiranjem talasa u jednom smjeru (primjer kada jedan kraj konca pomjerimo gore dolje).

Površinski talas- postaje prostiranjem talasa u svim pravcima po površini (primjer kad bacimo kamen u vodu).

Sferni ili prostorni talas- postaje u homogenoj sredini, u kojoj je brzina prostiranja talasa u svim pravcima ista, takav talas će se širiti u koncentričnim sferama.

Podjela talasa na osnovu oscilovanja čestica talasa i pravca prostiranja talasa:

Transverzalni ili poprečni talasi postaju oscilovanjem čestica normalno (poprečno) u odnosu na pravac prostiranja talasa (primjer oscilovanje kanapa).

Longitudinalni ili uzdužni talasi nastaju oscilovanjem čestica u pravcu talasa (primjer oscilovanje federa).

Karakteristike talasa

Tačka A na početku pravolinijskog niza je izbor talasa (mjesto gdje je kamen pogodio površinu vode u primjeru kod bacimo kamen u vodu).

Najveće rastojanje između dvije čestice koje se nalaze u istoj fazi oscilovanja naziva se talasna dužina. Dvije čestice osciluju u istoj fazi ako su u svakom trenutku vremena podjednako udaljene od ravnotežnog položaja. Talasna dužina označava se grčkim slovom λ (čita se- lambda). Jedinica za talasnu dužinu je metar (1m).

 O osnovnim karakteristikama talasa kao što je brzina, frekvencija isl. govorićemo sledeće nedelje. Lekciju prepisati u svesku.